Լեհերեն Վիքիպեդիա

Լեհերեն Վիքիպեդիա (լեհ.՝ Wikipedia polskojęzyczna), Վիքիպեդիա բազմալեզու և ազատ հանրագիտարանի լեհերեն տարբերակն է։ Բացվել է 2001 թ.-ի սեպտեմբերի 26-ին։ Հոդվածքների քանակով (947 369) 2012 թվականի դեկտեմբեր ամսվա դրությամբ բոլոր լեզուների բաժինների մեջ զբաղեցնում է 7-րդ հորիզոնականը և 2-րդը՝ սլովոնական լեզուների բաժիններում՝ զիջելով միայն Ռուսերեն Վիքիպեդիային։ Ինչպես մնացած բոլոր Վիքիմեդիա-նախագծերը, Լեհերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է փոփոխել, հարստացնել, օգտագործել և տարածել այդ բովանդակությունը, քանի դեռ հետագա տարբերակները տարածվում են նույն սկբզունքներով և նշվում են հեղինակիները։


== Պատմություն ==

Լեհերեն Վիքիպեդիան սկզբնական շրջանում ի հայտ է եկել որպես ինքնուրույն նախագիծ wiki.rozeta.com.pl դոմեյնի շրջանակներում։ 2002 թ.-ի հունվարի 12-ին Անգլերեն Վիքիպեդիայի հիմնադիրների առաջարկությամբ կայքը http://pl.wikipedia.com, իսկ հոկտեմբերի 22-ին http://pl.wikipedia.org դոմեյնով ընդգրկվել է միջազգային ծրագրի տիրույթում։ Կիբերհանցագործությունները կանխելու նպատակով Լեհերեն Վիքիպեդիային է պատկանում նաև www.wikipedia.pl դոմեյնը, որտեղից էլ եկել է pl.wikipedia.org վիքիհղումը։
Լեհերեն Վիքիպեդիայում բազմաթիվ հոդվածներ ստեղծվել են բոտերի կողմից։ 2005 թ.-ի հուլիսի 5-ին tsca.bot բոտը ծրագրավորվել էր ներբեռնել պաշտոնական վիճակագրություն ֆրանսիական, լեհական և իտալական մունիցիպալիտետների և պաշտոնական էջերի մասին։ Մի քանի մասվա ընթացքում բոտը ներբեռնեց ավելի քան 40 000 հոդված։
Լեհերեն Վիքիպեդիայի ամբողջ պարունակությունը 2005 թվականին առաջին անգամ ձայնագրվել է DVD-ի վրա։ Սակայն ձայնագրողը Վիքիպեդիայի տնօրինության հետ պայմանագիր չուներ, այդ իսկ պատճառով DVD-ն ճանաչվեց անօրինական։ Վերաձայնագրումը կատարվեց 2006 թվականի հունիսին, այնուհետև՝ 2007 թ.-ի հուլիսին։
2008 թվականին բանաստեղծ Յարոսլավ Լիպշիցը ներկայացրեց «Mnemotechniki» ժողովածուն, որը պարունակում էր արձակ բանաստեղծություններ Լեհերեն Վիքիպեդիայից։
2010 թ-ի սեպտեմբերի 28-ին Իտալերեն Վիքիպեդիան հոդվածների քանակով առաջ անցավ լեհերեն Վիքիպեդիայից, սակայն վերջինս մի քանի ժամվա ընթացքում վերադարձրեց իր նախկին հորիզոնականը։ Այնուհետև ստեղծված հոդվածների ընդլայնումների հաշվին Իտալերեն Վիքիպեդիան նորից դարձավ չորրորդը։ Հետագայում վերջիններս մի քանի անգամ փոփոխվել են հորիզոնականներով։
2010 թ.-ի հոկտեմբերի 24-ից մինչև 2011 թ.-ի մայիսի 12-ը Լեհերեն Վիքիպեդիան դեռևս զբաղեցնում էր չորրորդ հորիզոնականը հոդվածների քանակով։ 2011 թ.-ի հոկտեմբերի 27-ին նա իջավ վեցերորդ հորիզոնական՝ հինգերորդ հորիզոնականը զիջելով Իսպաներեն Վիքիպեդիային. նոյեմբերի 12-ից սկսած մինչև նոյեմբերի 20-ը Լեհերեն Վիքիպեդիան մեկ վեցերորդ, մեկ յոթերորդ հորիզոնականում էր։ Ի վերջո Իսպաներեն Վիքիպեդիայից կարողացավ առաջ անցնել վերջինից 5 հազար հոդվածով։ Բայցի վերջո զիջեց վեցերորդ հորիզոնականը Իսպաներեն Վիքիպեդիային։

2001 թ.-ի սեպտեմբեր  - 100 հոդված
2002 թ.-ի հունվար  - 1 000 հոդված
2003 թ.-ի մայիսի 22  - 10 000 հոդված
2005 թ.-ի սեպտեմբերի 16  - 100 000 հոդված
2008 թ.-ի մայիսի 16  - 500 000 հոդված
2011 թ.-ի մայիսի 11  - 800 000 հոդված
2011 թ.-ի դեկտեմբերի 12 - 850 000 հոդված
2012 թ.-ի հունիսի 4  - 900 000 հոդված


== Վիճակագրություն ==

Այսօր՝ 7 Ապրիլի 2023-ին Վիքիպեդիայի լեհերեն բաժինը ունի 1 563 478 հոդված։ Գրանցված են 1 229 776 մասնակից, նրանցից 4417 կատարել են գոնե մեկ խմբագրում անցած 30 օրվա ընթացքում, իսկ 99 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 69 853 869-ը։


== Թեմատիկ կազմը ==
2009 թվականի սեպտեմբերի սկզբի դրությամբ Լեհերեն Վիքիպեդիան ուներ շուրջ 630 000 հոդված, որոնցից…

Լեհական բնակավայրեր  - 45 888 (կարծում են, որ դրանցից միայն 6000-ն են մարդիկ ստեղծել)
Ֆրանսիական բնակավայրեր  - ավելի քան 36 360
Աստերոիդներ  - ավելի քան 15 000
Իտալական մունիցիպալիտետներ - ավելի քան 8100
Անավարտ հոդվածներ մարդկանց մասին  - ավելի քան ‎16 450 (բոլոր հոդվածները ստեղծվել են մարդկանց կողմից)
Երկնային մարմիններ - ավելի քան 7030


== Արտաքին հղումներ ==
Լեհերեն Վիքիպեդիա
Լեհերեն Վիքիպեդիայի Google-թարգմանությունը
Լեհերեն Վիքիպեդիայի հոդվածների քանակը(լեհ.)
Լեհերեն Վիքիպեդիայի հայտնի մարդիկ(լեհ.)
Anna Tereszkiewicz, Language Mistakes and Stylistic Inconsistency in the Articles of English and Polish Wikipedia // Studia Linguistica Universitatis Iagellonicae Cracoviensis, 2007, № 124 Archived 2009-06-17 at the Wayback Machine. (անգլ.)


== Տես նաև ==
Հայերեն Վիքիպեդիա
Հոլանդերեն Վիքիպեդիա
Իտալերեն Վիքիպեդիա


== Ծանոթագրություններ ==